વીડિયો આસિસ્ટન્ટ રેફરીના કારણે પેનલ્ટીની સંખ્યામાં ધરખમ કહી શકાય તેવો વધારો થયો છે. ઈરાન અને પોર્ટુગલની મેચમાં વીએઆરની મદદથી પેનલ્ટી આપવામાં આવી હતી. જ્યારે સોમવારે જ તે પહેલા સાઉદી અરબ અને ઈજિપ્ત વચ્ચેની મેચમાં બે પેનલ્ટી આપવામાં આવી હતી. જેમાંથી ઈજિપ્તના સૌથી વયસ્ક ગોલકીપરનો રેકોર્ડ નોંધાવનારા એસ્સામ અલહાદરીએ પ્રથમ પેનલ્ટી બચાવી લીધી હતી પરંતુ બીજામાં સલમાન અલફરાજે ગોલ નોંધાવ્યો હતો.